钦定古今图书集成/历象汇编/庶征典/第114卷 > 明
## 钦定古今图书集成/历象汇编/庶征典/第114卷 > 明

### 太祖洪武二年大疫

按《福建通志》：“洪武二年大疫，死者相枕籍。”

洪武十三年，大疫。

按《浙江通志》：“洪武十三年，嘉兴大疫。”

### 成祖永乐二年疫

按《大政纪》，“永乐二年三月己丑，天下工匠集京师者，
疫死。左都御史陈瑛劾工部尚书黄福有罪，勿问。”
永乐五年，疫。

按《湖广通志》：“永乐五年，酃县冬，大疫。”

永乐八年，疫。

按《大政纪》，永乐八年十月丁巳，户部言，“江西广昌县
民疫死八百馀户，乞蠲税。”皇太子从之。

按《名山藏》，“永乐八年登州府所属诸县疫，皇太子命
安抚赈恤之。”

永乐十二年，疫。

按《名山藏》，“永乐十二年三月直隶、河南、山、陜、湖广诸
县疫，皇太子命视之。”

### 英宗正统十年疫

按《大政纪》：正统十年五月，浙江宁波等府民遭疫死
甚众，命礼部左侍郎王英代祀南镇，以禳民厉。时浙
江久旱，英至绍兴大雨，水深二尺，灌献之夕，雨止星
见。明日又大雨，田野沾足，人皆喜曰：“此侍郎雨也。”布
政使孙原贞等陪祀，请作《御祭感应记》，刻石于庙而
还。

按《名山藏》，“正统十年六月，以西安、绍兴、宁波、台州诸
府大疫，遣祭于西岳南镇之神，为民祈福，死者蠲其
租，疾赈恤之。”

按《福建通志》：“正统中，兴化县大疫。”

### 代宗景泰五年疫

按《名山藏》：“景泰五年二月，建昌、武昌、汉阳疫。”

景泰六年，疫。

按《浙江通志》：“景泰六年，嘉兴大疫。”

### 英宗天顺五年疫

按《湖广通志》：“天顺五年，兴宁大疫。”

### 宪宗成化七年疫

按《名山藏》，“成化七年五月，以民疫多死，置漏泽园于
京师外。”

按《贵州通志》：“成化七年，青平疫。”

成化十六年，大疫。

按《福建通志》：“成化十六年，长乐县十八都昆由田突
起小阜，高三四尺，践之辄陷。明年复于其左涌起一
山，广袤五丈馀。是年大疫，民多死。”

成化十七年，大疫。

按《江西通志》：“成化十七年，彭泽县大疫。”

按《贵州通志》：“成化十七年，都匀大疫。”

成化二十二年，大疫。

按《福建通志》：“成化二十二年，古田、连江大疫。”

### 孝宗弘治二年大疫

按《湖广通志》：“弘治二年春正月，华容大疫，有阖门无
一存者。”

弘治五年大疫。

按《浙江通志》：“弘治五年，嘉兴大疫。”

弘治八年大疫。

按《大政纪》：“弘治八年五月，东南诸省大疫。”

弘治十三年，大疫。

按《广西通志》：“弘治十三年九月，民大疫。”

弘治十七年，疫按《山西通志》：“弘治十七年，荥河闻喜瘟疫。”

### 武宗正德六年大疫

按《浙江通志》：“正德六年，嘉兴大疫。”

正德九年，大疫。

按《云南通志》：“正德九年，鹤庆、丽江大疫，死者不可胜
计。”

正德十一年，大疫。

按《湖广通志》：“正德十一年，荆州春疫，冬，大疫。”

正德十四年，大疫。

按《畿辅通志》：“正德十四年春，保定大疫。”

按《山东通志》：“正德十四年，武定大疫。”

按《浙江通志》：“正德十四年，台州大疫。”

### 世宗嘉靖四年疫

按《浙江通志》：“嘉靖四年，馀姚疫。”

嘉靖七年大疫。

按《山西通志》：“嘉靖七年，代州大疫。”

嘉靖八年大疫。

按《湖广通志》：“嘉靖八年春，襄阳大疫。”

按《四川总志》：“嘉靖八年春疫。”

按《贵州通志》：“嘉靖八年，永宁大疫。”

嘉靖十一年大疫。

按《陕西通志》：“嘉靖十一年，民大疫。”

嘉靖十二年，疫。

按《湖广通志》：“嘉靖十二年秋，大疫。”

嘉靖十三年大疫。

按《浙江通志》：“嘉靖十三年，台州、奉化大疫。”

按《湖广通志》：“嘉靖十三年夏，谷城民多疫。”

嘉靖十四年大疫。

按《福建通志》：“嘉靖十四年十月，大疫，道殣相望。
嘉靖十七年，大疫。”

按《广西通志》：“嘉靖十七年秋九月至冬十二月，全州
大疫。”

嘉靖二十二年大疫。

按《山西通志》：“嘉靖二十二年夏，榆次大疫，死者数百
人。”

嘉靖二十三年大疫。

按《山西通志》：“嘉靖二十三年，文水大疫。”

按《湖广通志》：“嘉靖二十三年，郴州大疫。”

嘉靖二十四年大疫。

按《福建通志》：“嘉靖二十四年，大疫，死者万计。”

嘉靖三十五年大疫。

按《福建通志》：“嘉靖三十五年秋，大疫。”

嘉靖三十七年大疫。

按《贵州通志》：“嘉靖三十七年，大饥，人相食，大疫，有阖
门死者。”

嘉靖三十九年，疫。

按《山西通志》：“嘉靖三十九年，石州疫，大作，十室九空。
嘉靖四十年，大疫。”

按《湖广通志》：“嘉靖四十年春，荆州大疫，死万馀人。
嘉靖四十一年，大疫。”

按《福建通志》：“嘉靖四十一年，瘟疫，人死十之七，市肆
寺观尸相枕籍，有阖户无一人存，市门俱闭，至无敢
出。春，兴化城中大疫。”

嘉靖四十二年大疫。

按《江西通志》：“嘉靖四十二年春二月，建昌大疫。
嘉靖四十四年，大疫。”

按《浙江通志》：“嘉靖四十四年，台州大疫。”

### 穆宗隆庆五年疫

按《山西通志》：“隆庆五年，祁县疫，伤者甚众。”

### 神宗万历元年大疫

按《湖广通志》：“万历元年，枣阳大疫。”

万历七年，大疫。

按《山西通志》：“万历七年，孝义大疫，死者甚众。”

万历八年，大疫。

按《山西通志》：“万历八年，太原县，太谷、忻州、岢岚、平定、
大同、辽州大疫。”

万历九年，大疫。

按《山西通志》：“万历九年，平定潞安大疫。是月初一，潞
安北门无故自阖，既而大疫相染，不敢吊问。”

万历十年，大疫。

按《畿辅通志》：“万历十年，霸州大疫，成安大疫。”

按《山东通志》：“万历十年，大疫。”

按《山西通志》：“万历十年，闻喜大疫，沁州大疫，有一家
全疫者。”

万历十二年，大疫。

按《湖广通志》：“万历十二年春，德安大疫。”

万历十三年，大疫。

按《垣曲县志》：“万历十三年，瘟疫大行，传染伤人，亲识
不相吊问。”

万历十五年，大疫。

按《潞安府志》：“万历十五年春，大疫，死者更众。七月，长治县疫。”

按《江西通志》：“万历十五年，民多疫。”

万历十六年，大疫。

按《浙江通志》：“万历十六年，湖州、嘉兴、萧山大疫，严州
大疫。”

按《山西通志》：“万历十六年三月，泽州大疫，民有全家
死者。夏，临津、平陆、荥河、稷山禾登时民疫死甚众。二
麦虽登，至无人收刈，饥民偶获饱食，死者复十之三
四。”

按《河南通志》：“万历十六年，汴城西至河南北大疫，死
者相枕，卫辉大旱。”

万历十八年，大疫。

按《湖广通志》：“万历十八年夏，郡县复大疫。”

万历二十二年，大疫。

按《云南通志》：“万历二十二年，姚安大疫。”

万历二十五年，大疫。

按《云南通志》：“万历二十五年，大理大疫。”

万历二十六年，大疫。

按《四川总志》：“万历二十六年，全蜀诸郡邑大疫。
万历二十九年，大疫。”

按《贵州通志》：“万历二十九年秋七月，大疫。”

万历三十一年，大疫。

按《浙江通志》：“万历三十一年，嘉兴大疫。”

万历三十四年，大疫。

按《浙江通志》：“万历三十四年，衢州大疫。”

万历三十六年，大疫。

按《云南通志》：“万历三十六年，武定大疫。”

万历三十七年，大疫。

按《福建通志》：“万历三十七年，邵武大疫。”

万历三十八年，大疫。

按《山西通志》：“万历三十八年，阳曲大疫，抚院魏、知府
关，各发积贮，遣医施药救之。”

按《陕西通志》：“万历三十八年秋八月不雨，至次年夏
四月，民多疫死。”

万历三十九年，大疫。

按《山西通志》：万历三十九年夏，沁州大疫，俗语“黍谷
等症，挨门传染。”

万历四十年，大疫。

按《浙江通志》：“万历四十年，嘉兴大疫。”

按《陕西通志》：“万历四十年，西安春夏大疫。”

万历四十一年，大疫。

按：《福建通志》云云。

万历四十五年，大疫。

按：《福建通志》云云。

万历四十六年，大疫。

按《山西通志》，“万历四十六年，安邑大疫，死亡相继。”
按《湖广通志》：“万历四十六年，靖州大疫。”

按《贵州通志》：“万历四十六年，贵阳大疫。”

### 熹宗天启元年大疫

按《湖广通志》：“天启元年，郧县大疫。”

天启二年，疫。

按《云南通志》：“天启二年，新兴疫。”

天启三年，大疫。

按《云南通志》：“天启三年，江川通海、河西大疫，广西府
疫。”

天启四年，疫。

按《云南通志》：“天启四年，大理疫。”

天启七年，大疫。

按《湖广通志》，天启七年，襄阳大疫作。

### 愍帝崇祯六年大疫

按《山西通志》：“崇祯六年，垣曲、阳城、沁水大疫，道殣相
望，高平、辽州大疫，死者甚多。”

崇祯八年，大疫。

按《临晋县志》：“崇祯八年，大疫，三四两月尢甚。”

崇祯十三年，大疫。

按《畿辅通志》：“崇祯十三年大疫。”

按《浙江通志》：“崇祯十三年，严州大疫。”

崇祯十四年，疫。

按《畿辅通志》：“崇祯十四年大疫。”

按《山东通志》：“崇祯十四年，益都瘟疫盛行，盗杀通州
捕盗通判李茂实。”

按《山西通志》：“崇祯十四年，稷山疫，死者相枕籍。”
崇祯十六年，疫。

按《陕西通志》：“崇祯十六年七月，米脂大疫。”

崇祯十七年，大疫。

按《山西通志》：“崇祯十七年，潞安大疫，病者生一核，或
吐痰血，不敢吊问，有阖家死绝不敢葬者。”

按《吴江县志》：“崇祯十七年春，疫疠大作，有无病而口
喷血即毙者，或全家，或一巷，士民枕籍而死。相率哀
祈鬼神，各家设香案，燃天灯，演剧赛会，穷极瑰奇，举
国若狂，费以万万计。庙宇中吏卒皆以生人充之，时闻神语呵喝，空中有枷锁捶挞之声，如是将一月。”

### 皇清